Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Draženka Jurec,prof. podnosi

I Z V J E Š T A J

O STANJU SIGURNOSTI, PROVOĐENJU PREVENTIVNIH PROGRAMA

TE MJERAMA PODUZETIM U CILJU ZAŠTITE PRAVA UČENIKA

ZA PRVO POLUGODIŠTE ŠKOLSKE GODINE 2017./18.

Srednja škola Zabok ima, u sklopu vođenja poslova zaštite na radu, sklopljen ugovor od 01. 05. 2016. godine s firmom KOR-ING iz Donje Stubice. S imenovanom firmom surađujemo po svim pitanjima vezanim uz sigurnost i zaštitu učenika i zaposlenika Škole. U suradnji s imenovanom firmom poduzete su sve preventivne mjere za siguran boravak u prostorima škole. Radi se revizija Procjene rizika u školi u kojoj se izrađuje izvještaj za cjelokupni prostor i sva radna mjesta u školi. U Školi je formiran Odbor za zaštitu na radu u to u sastavu ravnateljica, ovlaštenik ravnateljice za zaštitu na radu, predstavnik KOR-ING-a, ovlaštenik radnika za zaštitu na radu te liječnik medicine rada. Odbor se sastaje svaka tri mjeseca a u ovom polugodištu Odbor se sastao 01.9.2017. i 13.12.2017. Na sastancima Odbora raspravlja se o sigurnosti prostora i opreme u školi. U skladu sa Zakonom o zaštiti na radu svake dvije godine u školi se provodi vježba evakuacije u slučajevima požara, potresa i sl. Vježba je održana u lipnju 2017. godine. U skladu sa nacrtom škole na zidovima su nalijepljene oznake za putove evakuacije. U skladu s Kućnim redom škole, ravnateljica je organizirala svakodnevno dežurstvo nastavnika u obje smjene (popis dežurnih nastavnika nalazi se na zidu kod vrata zbornice i na Internet stranicama škole). Također u popodnevnoj smjeni organizirano je dežurstvo domara.

Članovi povjerenstva za preventivni program za školsku godinu 2017./2018. su: Drago Bartolić, Hržica Dubravka, Ana Frgec Belošević, Anka Ilinčić i Kristina Petrovečki, a osim njih, tijekom godine u radu programa su aktivno sudjelovali svi ostali nastavnici, te školska pedagoginja.

Od planiranih aktivnosti ostvareno je sljedeće:

* Kontinuirani individualni rad pedagoginje i psihologinje s roditeljima i učenicima
* Svi razrednici su održali dva roditeljska sastanka, te obavljali individualne konzultacije
* Održana su dva vijeća roditelja u kojima se roditelje uključilo u život i rad škole, te u preventivni program
* Suradnja sa Centrom za ovisnosti, školskom liječnicom, obiteljskim centrom, centrom za socijalnu skrb i policijom
* Obilježavanje značajnih datuma – proveli su ih razredi sa svojim razrednicima tijekom polugodišta, na način da su obradili temu koja se veže za pojedini datum, te o njoj informirali ostale učenike prigodnim plakatima koji su bili izvješeni u holu škole
* Učenici 2. Ht, 3. Ht, 4. Ht i 4. Thk su 15. prosinca 2017. sa psihologinjom sudjelovali na konferenciji „Mladi, alkohol i vožnja“ u Centru za mlade u Zaboku. Konferencija se provodi u okviru projekta „Bez promila“ kojeg provode Mreža udruga Zagor, Policijska uprava Krapinsko-zagorska, Udruga Regenerator i Krapinsko-zagorska županija, a sufinanciran je od strane Ministarstva unutarnjih poslova kroz provedbu Nacionalnog programa sigurnosti cestovnog prometa
* Projekt „Večer povijesnog filma“ – u suradnji s profesorom Danijelom Pevecom u školi se jednom mjesečno održava Večer povijesnog filma. Aktivnost koja se potiče je upoznavanje učenika s tematikom povijesnog filma a cilj je jednom mjesečno tijekom trajanja školske godine održati večer povijesnog filma. Time se promovira predmet povijesti i hrvatskog jezika te se daje uvid u filmsku stranu povijesti. Namjera je pokazati da sama povijest kao znanost obuhvaća i niz ostalih umjetnosti, a posebice filmsku umjetnost. Također, promovira se škola kao mjesto koje nužno ne znači pisanje po ploči i sjedenje na klupama, već mjesto gdje se mogu obavljati i izvanškolske aktivnosti.
* Mreža udruga Zagor je provela preventivnu kampanju u obliku radionice za razrede 4. Ea, 4. Eb, 4. Thk i 4. Ht; cilj projekta je smanjiti broj prometnih nesreća i podizanje svijesti o stravičnim posljedicama konzumiranja alkohola osoba koje sudjeluju u prometu, posebice mladih vozača i vozačica. Projekt je namijenjen mladim vozačima i vozačicama, budućim vozačima/cama, srednjoškolcima/cama, a aktivnosti su usmjerene na edukaciju, informiranje i javne kampanje
* Pedagoginja i psihologinja su sa učenicima edukatorima iz projekta Zdravo, te profesorom povijesti sudjelovale na predavanju „Prevencija ovisnosti i zaštita mentalnog zdravlja“ povodom obilježavanja Mjeseca borbe protiv ovisnosti. Naša škola je predstavila preventivni program „Večer povijesnog filma“
* Škola je intenzivirala rad sa policijom u vidu prevencije korištenja i prodaje droge, policijski djelatnici obavljaju razgovore sa pojedinim učenicima i profesorima kako bi dobili više informacija
* Psihologinja je s učenicima provela slijedeće radionice:

1.Ta, 1. Tb,1. Ea, 1. Eb, 1. K, 1. Thk, 1. Ua,1. Ub, 1. Ht - „Kako uspješnije učiti“

1. Ta, 1. Ta, 1. K, 2. Ta, 2. Tb - „Pravila lijepog ponašanja u školi i izvan nje“

2.K, 1.Ta, 1.Tb, 3. T. „Prevencija nasilja i nasilničkih ponašanja u različitim okolnostima“

Knjižničarka je održala edukativna predavanja o korisnosti čitanja i posjeta školskoj knjižnici za sve razrede prvih razreda, zajedno sa razrednicima. Učenici su nakon završenih predavanja počeli više posjećivati knjižnicu, učiti u prostorima knjižnice, te posuđivati knjige.

Volonterski klub Srednje škole Zabok, kojeg vodi prof. Frgec Belošević, se uključio u slijedeće aktivnosti:

1. Prvi sastanak volontera: 23. listopad održan je prvi službeni sastanak volonterskog kluba SŠ Zabok u školskoj godini 2017./2018. Tema sastanka je bila vezana uz planiranje aktivnosti kluba u tekućoj školskoj godini (definiranje potreba i želja volontera te sastavljanje baze podataka volontera. Volonteri su predlagali ideje čime se baviti (ideje su bile razne, od kreativnih prijedloga uređenja škole do organizacije akcije prikupljanja sredstava za sklonište napuštenih životinja). Ujedno su naglasili važnost međusobnog druženja te su predložili sastajanje nevezano uz kreativne radionice.
2. Akcija „Luč Zagorja“ – prikupljanje novčanih i materijalnih sredstava za napuštene pse u skloništu „Luč Zagorja“; inicijativa je potekla od samih učenika volontera koji su svoju ideju i sproveli u djelo, upućene se dvije obavijesti učenicima škole kako bi se odazvali akciji u čim većem broju. Sakupljene donacije dostavljene su u sklonište, a sakupljen novac uplaćen na žiro račun skloništa.
3. Oslikavanje učionice 3. i 4.

Stručno vijeće profesora ugostiteljske grupe predmeta je sa učenicima sudjelovalo na mnogobrojnim događanjima tijekom polugodišta:

**25. kolovoza** **2017**. (u ugostiteljskom kabinetu), sa Društvom naša djeca Zabok orhanizirana je završna promociju III. ciklusa projekta „Zdravo i fino“ i promocija nove kuharice ***Zdrava i fina jela iz cijelog svijeta.* Radionicu su tradicionalno odradili učenici SŠ Zabok sa svojim mentoricama Ankom Ilinčić i Renatom Tršinski, a ispred DND učenici OŠ i volonterke DND pod vodstvom gđe Snježaen Krpes i Jasenke Borovčak. Pozvani su mnogobrojni gosti, između ostalih i** potpredsjednik Hrvatskog sabora Siniša Hajdaša Dončić.

**8 rujna 2017.** Promocija ugostiteljskih zanimanja je odrađena na Zagorskom gospodasrkom zboru u Tjednu kajkavske kulturre kao show-cooking i degustaciju zagorskih štruklja, koja je spojena s koktelima, a sve za posjetitelje i izlagače ZGZ. Štruklje su pripremale Ivona i Manuela iz 2.THK, a Koktele su pripremali Valentina i Hrvoje iz 4.THK

**15. rujna 2017.** U okviru manifestacije 100% zagorsko, na Trgu bana Josipa Jelačića,učenici 4thk razreda prezentirali su projekt Pozivnica na Štruklijadu mentoricama Brankom Kralj i Renatom Tršinski.

Učenici 2.THK razreda odradili su 2 radionice (15.09. i 29.09.) u okviru Projekta Radimo i učimo, koje su osmislile nastavnice Verica Komin i Branka Kralj, kao korelaciju nastavnih sadržaja iz struke vezanih uz pripremanje voća i povrća, te njihovo korištenje za kasniju konzumaciju.

**15. listopada 2017.** godine,u Parku prirode Medvednica, naši učenici pod vodstvom mentorica Anke Ilinčić i Branke Kralj sudjelovali su već tradicionalno na Manifestaciji Gljivarenje u Stubakima, gdje su učenici i profesori predstavili Školu i postignuća naših učenika, pomagali pri organizaciji i realizaciji Manifestacije, sudjelovali u turističkom poslu, te se educirali o mogućnostima razvoja održivog turizma, kroz zaštitu prirode i korištenja prirode u razvoju turističkog proizvoda.

Dana **6. listopada** obilježili smo Dan škole ali i 60-obljetnicu škole posjetom Muzeju krapinskih neandrtalaca, prigodnim kvizom znanja u školi, sjednicom NV, promocijom fotomonografije i svečanim ručkom.

U listopadu se održao već tradicionalni Interslast – 6. Internacionalni kongres slastičarstva, sladoledarstva i konditorstva. Interslast je okupio brojne ljubitelje slastica u kongresnom, natjecateljskom i promotivnom segment skupa u kojem značajno mjesto zauzimaju praktične radionice, prezentacije domaćih i stranih proizvođača opreme i slastica, te stručna predavanja. u Termama Tuhelj.

U natjecateljskom programu Interslasta tj. na Artslastu i Pitafesta ove godine je sudjelovalo 79 ekipa. Našu školu u natjecateljskom programu zastupale su učenice: **Lana Blažinić i Manuela Kolar,** te **Veronika Salatko i Valentina Petrović**. Naše su učenice pripremile 2 torte na temu *Jesen u mojoj torti* i 2 pite za mlade (od kestena i od šljiva). Manuela i Lana su osvojile 3.mjesto za torte od strane stručnog povjerenstva, a Veronika i Valentina 2.mjesto za pite od strane povjrenstva profesionalnih slastičara. Zaslužne za njihov uspjeh su njihove mentorice **Anka Ilinčić i Renata Tršinski**, koje su ponosne na njihova postignuća, a mi ostali nastavnici struke srdačno im čestitamo, tim više jer su samo učenice **naše** **škole obranile boje Zagorskog slastičarstva**!

Kako je naša škola sjedište Stručno metodičkog praktikuma za turizam na nivou Zajednice ugostiteljsko turističkih škola RH, to smo **10.10**.2017. ponovno bili domaćini jednom stručnom usavršavanju nastavnika. Ugostitili smo 32 nastavnika turističko ugostiteljske struke, predsjednicu Zajednice UTŠ RH gđa. Kseniju Beljan**,** načelnika Odjela za razvoj i osiguravanje kvalitete u ASOO gospodina Ivu Tunjića, a predavačice su bile gđa dr.sc. Iva Bahunek, direktorica Udruge hotelijera Hrvatske i gđa MSc. Helena Cvikl, direktorica više ugostiteljsko turističke škola iz Maribora. Nastavnici su čuli novosti vezane uz potrebe tržište rada, novosti iz obrazovnog sustava RH, ali i funkcioniranje obrazovnog sustava u Republici Sloveniji

**Od 16. – 20. listopada** 4 učenika Danijela Jakopić, Ivan Barić, Jakov Babić i Luka Plašćar, te njihovi mentori Stjepan Gmajnički i Ivan Đurkin Benkotić uz pratnju prof. engl.jezika Kristine Kovačec, pripremali su, prigotavljali i posluživali jela i pića u 5 različitih disciplina na 13. **Međunarodnom Gastro natjecanju u Bratislavi**. Doma su donijeli 1 zlatnu, 1 srebrnu i 3 brončane medalje.

**20.10.** učenici Pavle Šimek i Antonio Vrabec, sa svojim mentorima Ivanom Petekom i Tomislavom Vranićem predstavili su našu školu na tradicionalnom **Aronia cupu**, sa malim slanim i slatkim zalogajima u Ugostiteljsko turističkom učilištu u Zagrebu, gdje su se ogladali s još 20-tak učenika ugostiteljskih škola RH

**21. listopad** – održano tradicionalno 21. Gljivarenje vu Stubakima nije prošlo bez potpore Srednje škola Zabok. Naši učenici Josipa Bunčec, Ana Marija Stakor, Maja Pripreljaš, Lana Blažinić, Barbara Herek, Lovro Knapić, Luka Pavlić i Robert Ocvirek, te njihove mentorice Anka Ilinčić, Renata Tršinski I Branka Kralj sudjelovale su na još jednoj manifestaciji i okupljanju gljivara i svih zaljubljenika u prirodu, u Parku prirode Medvednica. Pomagali smo pri organizaciji i realizaciji Manifestacije, sudjelovali u turističkom poslu, te se educirali o mogućnostima razvoja održivog turizma, kroz zaštitu prirode i korištenja prirode u razvoju turističkog proizvoda. Bilo je zanimljivo pratiti naše klijente koji su po nekoliko puta dolazili kupiti naše specijalitete s gljivama i od gljiva.

U zadnjem tjednu listopada članovi stručnog vijeća nastavnika ugostiteljsko turističke grupe predmeta Renata Tršinski, Stjepan Gmajnički i Ivan Đurkin Benkotić sa učenicima 4thk, 3ua i 3ub popratili su Manifestaciju Dani Ksavera Šandora Gjalskog i 23. i 28. listopada

**Od 20-24. Studenog** na razne načine obilježili smo stjecanje ugostiteljsko-turističkih vještina i cjeloživotno učenje, a kako bismo našim sadašnjim učenicima predstavili važnost kontiruiranog učenja praktičnih znanja i vještina, kako bismo se mi nastavnici podsjetili što je potrebno tržištu rada za kojega pripremamo naše učenike i kako bismo senzibilizirali potencijalne nove učenike, kao i njihove roditelje da razmisle koliko je važno upisati školu/struku, nakon koje će odmah naći posao, u Zagorju, u RH, ali i bilo gdje u svijetu.

1. Odradili smo 4 gastronomske radionice sa našim bivšim učenicima – vrhunskim šefovima i profesionalcima u ugostiteljskoj struci:
   * **Alen i Elena Belić i Robert Miškec** upriličili su Masterclass za učenike i nastavnike naše škole na temu zaljubljenih. Trojka izvrsnih mladih kuhara članovi su asocijacije CHEF.HR rade u struci u domovini i inozemstvu. Tema gastronomskog doživljaja bila su jednostavna moderna jela po modelu Michelinova vodiča.
   * Matija Jagić i Jurica Jantolek – vrativši se iz jednog od najboljih hrvatskih restorana (tzv. Pelegrinia) pripremili su drugu radionicu na temu jeftino, jednostavno i moderno
   * Mislav Božić – chef u Villi Magdaleni temom Mali hladni zalogaji – tradicija i trend, sljubio je svoje inozemno iskustvo s tadicionalnim namirnicama našega podneblja i trendova koji su sada u modi.
   * Mladen Bartol – operativni menager u Bluesun Hotelu Kaj našim je učenicima pokazao kako sljubiti hranu s vinom, kako ispričati gostima priču o vinu i koliko je važna komunikacija s gostima u ovom vrlo zahtjevnom poslu kako konobara, tako i kuhara, jer danas pred goste moraju svi zaposlenici u hotelsko-turističkom radnom procesu.
2. Događaj za pamćenje je svakako posjeta pomoćnika ministrice obrazovanja **Vlade Prskala** našoj školi. Pomoćnik ministrice ovim je sastankom želio utvrditi kakvo je stanje u strukovnom obrazovanju na području županije, s obzirom na to da Ministarstvo znanosti i obrazovanja priprema svojevrsnu reformu strukovnih škola. Svojim dolaskom najavio je mogućnost osnivanja centara kompetentnosti, koristeći fondove EU, za što je zaiteresirana i naša škola.
3. Bili smo sudionici na dva važna događaja.
   * Okrugli stol na temu zapošljavanje u turizmu – tko će raditi u turizmu?, u organizaciji HZZ PU Krapina, ZARA-e d.o.o. i Partnerskog vijeća za tržište rada KZŽ**,** a među panelistima bila je i naša nastavnica struke Branka Kralj sa svojim učenicima koji su dali svoj doprinos raspravi na temu zapošljavanje, nakon čega su odmah dobili i ponudu za posao u Zagorju.
   * Naša ravnateljica **Draženka Jurec,** prof. sudjelovala je na Kongerenciji za ravnatelje strukovnih škola RH**. Ključna tema konferencije bila je modernizacija strukovnog obrazovanja u okviru kurikularne reforme. Raspravljalo se o modernizaciji u skladu s**Programom razvoja sustava strukovnog obrazovanja 2016. – 2020**., te skorašnjim izmjenama i dopunama Zakona o strukovnom obrazovanju. Poseban doprinos dali su** međunarodni stručnjaci koji su svoja iskustva modernog sustava strukovnog obrazovanja iz Finske i Danske podijelili s ravnateljima.
4. Događanju su doprinijeli i naši bivši učenici **Ian Tin Hmelina, Luka Ivak i Nikolina Kranjčec,** koji su svoje kuharsko radno iskustvo nakon srednje škole odlučili unaprijediti polaganjem majstorskog ispita, što im je i uspjelo pokazati u praktičnom dijelu. U organizaciji Obrtničke komore KZŽ, pred ispitnim povjerenstvom uz podršku sadašnjih učenika, odradili su svečani menu od 5 sljedova, te su trebali pokazati vještine prigotavljanja jela pred gostima, što su naši kandidati i učinili.

Stručno vijeće profesora tjelesne i zdravstvene kulture je osmislilo program sportskih aktivnosti kojima se promovira zdrav način života u vidu sportskih grupa. Grupe su formirane prema interesima učenika iz slijedećih sportova: rukomet, košarka, nogomet, stolni tenis, odbojka i cross. U listopadu se organiziralo i školsko prvenstvo u crossu na kojem je sudjelovalo 83 učenika naše škole, a osim toga profesori vodili su zainteresirane učenike na pješačenje od Krapinskih Toplica do Zaboka, u listopadu 2017. U planinarskoj grupi, u navedenom pješačenju, sudjelovali su učenici 1. Ea, 1. Eb, 1. K, 1. HTT, 2. Eb, 2. K, 2. HTT, 3. Ea, 3. Eb i 1. U.

U školskoj godini 2017/18. nastavljena je realizacija aktivnosti na Projektu ZDRAVO, promociji bezalkoholnih navika kod mladih, koju vodi školska pedagoginja Jadranka Krklec. Cilj projekta je pridonijeti smanjenju eksperimentiranja mladih srednjoškolske dobi s alkoholom i promovirati među njima zdravstveno-preventivnu vrijednost bezalkoholnih navika. U projekt je uključeni i rad s roditeljima u smislu informiranja i educiranja roditelja za pružanje potpore mladima u razvijanju zdravih životnih navika.

Uz navedene ciljeve Projektom se potiče volonterstvo među mladima, jačajući vrijednosti solidarnosti i međusobne podrške. Model rada koji se primjenjuje u realizaciji aktivnosti je vršnjačka edukacija. Za vršnjačke edukatore u ovoj godini prijavilo se je 5. učenika završnih razreda koji su tijekom prvog polugodišta kroz dva modula prisustvovali predavanjima i radionicama o štetnosti alkohola na zdravlje i razvoj mladih osoba , o utjecaju alkohola na rizično ponašanje mladih,obitelj i sigurnost u prometu. Projekt se nastavlja i u drugom polugodištu.

Tijekom cijelog polugodišta je ostvarena kontinuirana suradnja s ustanovama (Centrom prevencija ovisnosti KZŽ, Centrima za soc. skrb, Policijskom upravom KZŽ, liječnicom školske medicine).

Značajan angažman u 1. polugodištu uložen je u zdravstveno zbrinjavanje učenika. Tako je zdravstveno zbrinuto 46 učenika.

Zdravstvena edukacija učenika provodi se prema planu i programu zdravstvenog odgoja u sklopu satova razredne zajednice.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

RAVNATELJICA:

Draženka Jurec,prof.

Zabok, 22.12.2017.